stanford-oval/wikipedia huggingface dataset:
Give Peace a Chance

ג'ון לנון, טימותי לירי ויוקו אונו במהלך הקלטת השיר
"Give Peace a Chance" (בעברית: "תנו צ'אנס (סיכוי) לשלום") הוא פזמון שכתב ג'ון לנון ושהיה חלק ממסע התעמולה לשלום שערכו לנון ורעייתו, יוקו אונו בשנת 1969. השיר הוקלט ב-1 ביוני בחדר מלון במונטריאול, יחד עם חבריהם של בני הזוג ויצא על גבי תקליטון ב-4 ביולי, כאשר לנון היה עדיין חבר בלהקת הביטלס. ג'ון לנון כיבד את ההסכם שהיה לו מראשית ימי הביטלס עם פול מקרטני והקרדיט לכתיבת השיר ניתן ל"לנון-מקרטני". מאידך, חברי הביטלס התנגדו שהתקליטון יופק כתקליטון ביטלס ולכן נרשם שמבצעי השיר הם "Plastic Ono Band".
כתיבת והקלטת השיר

ג'ון לנון כתב את השיר לאחר שהחל מנישואיו ליוקו אונו במרץ 1969 בילו השניים במסיבות עיתונאים בלתי פוסקות במסגרת שביתות מיטה שערכו באמסטרדם, וינה ומונטריאול. לנון ביקש לחדד את המסר לפיו יוקו והוא אינם מטיפים לא לסוציאליזם ולא לקומוניזם ולא לשום "-איזם" אלא כל שהם דורשים הוא שמנהיגי העולם ייתנו סיכוי לפתרון סכסוכים בדרכי שלום, שייתנו צ'אנס לשלום.
החל מ-26 במאי שהו בני הזוג לנון בחדר מספר 1742 במלון "המלכה אליזבת" במונטריאול. ב-1 ביוני הקליטו את השיר. בהקלטה השתתפו חברים רבים של בני הזוג ואישים בעלי מעמד סמלי כ"נביא ה-LSD", טימותי לירי, המשורר אלן גינסברג, הרב אברהם פיינברג, שדרן הרדיו Murray the K, דיק גרגורי, זמרי מנזר הארי קרישנה ואחרים, חלקם מוזכרים בשמם במילות השיר. השיר הוקלט במקביל על ידי רשות השידור הקנדית CBC.
מילות השיר המקוריות כללו את המילה Masturbation (אוננות), אך ג'ון לנון לא רצה שהשיר ייפסל לשידור על ידי הצנזורה ולכן במילות השיר שהודפסו נכתב במקום זאת Mastication (לעיסה).
מיקומי שיא

|   ‏‏‏  מצעדים ודירוגים (1969)> מדינה |   ‏‏‏  מצעדים ודירוגים (1969)> מצעד |   ‏‏‏  מצעדים ודירוגים (1969)> מיקום שיא |   ‏‏‏  מצעדים ודירוגים (1969)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  ארצות הברית | בילבורד הוט 100 | 14 |  |
|  ארצות הברית | Cashbox | 11 |  |
|  גרמניה | GfK – טופ 100 | 4 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 3 |  |
|  נורווגיה | VG-lista | 11 |  |
|  פלנדריה | אולטראטופ 50 | 10 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 8 |  |
|  שווייץ | המצעד השווייצרי | 4 |  |
בישראל

סמוך ליציאתו הוקלט השיר על ידי סופרגרופ של מבצעים ישראליים ובהם אריק איינשטיין, שלום חנוך, אורי זוהר, יוסי בנאי, ישראל גוריון, אבי טולדנו, דן בן אמוץ, גבי ברלין, אילן ואילנית, הצ'רצ'ילים, שלישיית התאומים, רבקה מיכאלי, ציפי שביט, שלמה וישינסקי, הגשש החיוור, גילה אלמגור, יעל אביב וחנה אהרוני. השם שניתן להרכב החד-פעמי היה "מקהלת כולם".
בשנות השבעים והשמונים שודר השיר מדי יום בתחנת הרדיו קול השלום, לאחר דקת הדומיה לזכר קרבנות האלימות בעולם.
ב-5 באוקטובר 1995 נשא יצחק רבין נאום בכנסת ובו אמר "ממשלת ישראל החליטה לתת צ'אנס לשלום". הוא הזכיר את מילות השיר גם בפתח נאומו האחרון בעצרת ב-4 בנובמבר.
בהופעת פול מקרטני בתל אביב שר פול מקרטני את השיר כמחווה לג'ון לנון.
הערות שוליים

↑  מנאומי יצחק רבין באתר הסוכנות היהודית
↑  הנאום האחרון של רבין
| --- | --- |
בקרת זהויות :  MusicBrainz release group: 4b87f9cc-b043-3fb9-a803-32e09b554350  MusicBrainz work: 1df1d189-2074-305c-90de-2e9e1d90abb2 
עטיפת התקליטון העברי
Now What?!

Now What?! ‎ (עכשיו מה?!) הוא אלבומה התשעה עשר של להקת הרוק הבריטית דיפ פרפל שיצא לאור באפריל 2013.
מהאלבום יצא לאורו שני סינגלים "Hell to Pay" ו-"All the Time in the World". שני שירים מהאלבום הוקדשו לזכר החבר המייסד של הלהקה ג'ון לורד שמת ביולי 2012 - "Uncommon Man" ו-"Above and Beyond".
באותה שנה גם השיקה הלהקה אתר אינטרנט ובו עדכונים וחדשות לגבי האלבום.
האלבום המשיך את האיכות הבלתי מתפשרת שהציגה הלהקה בשני אלבומיה הקודמים, וקיבל ביקורות חיוביות רבות. אתר Allmusic העניק לאלבום 4 כוכבים מתוך 5.
רשימת השירים

כל השירים נכתבו על ידי איאן גילן, רוג'ר גלובר, דון איירי, איאן פייס סטיב מורס ובוב אזרין, פרט לשיר "It'll Be Me" שנכתב על ידי ג'ק קלמנט
| מס' | שם | משך |
| --- | --- | --- |
| 1. | A Simple Song  | 4:39 |
| 2. | Weirdistan  | 5:40 |
| 3. | Out of Hand  | 6:09 |
| 4. | Hell to Pay  | 5:10 |
| 5. | Bodyline  | 4:26 |
| 6. | Above and Beyond  | 5:30 |
| 7. | Blood from a Stone  | 5:18 |
| 8. | Uncommon Man  | 7:02 |
| 9. | Après Vous  | 5:24 |
| 10. | All the Time in the World  | 4:21 |
| 11. | Vincent Price  | 4:46 |
| 12. | It'll Be Me  | 3:02 |
| 13. | First Sign of Madness  | 4:26 |
מבצעים

איאן גילן - שירה
רוג'ר גלובר - גיטרה בס
דון איירי - קלידים
סטיב מורס - גיטרה
איאן פייס - תופים
IPv4

חלוקת כתובת IP בגרסה 4.
גרסה 4 של פרוטוקול האינטרנט, או בקיצור IPv4, היא הגרסה הנפוצה של פרוטוקול IP, ומהווה את הפרוטוקול הבסיסי של רשת האינטרנט.
גרסה זו הוגדרה ב-RFC791 כחלק מחבילת הפרוטוקולים TCP/IP.
ברשתות שעושות שימוש ב־IP יש להקצות לכל מחשב כתובת IP ייחודית.
הגרסה העוקבת לגרסה 4 של הפרוטוקול (IPv4) נקראת IPv6.
ניצול ממוצע יחסי של IPv4
היסטוריה

ההתפתחות של IPv4 הייתה תהליך ארוך שכלל מחקר ופיתוח רבים במסגרת פרויקטים שונים שהובילו להקמת האינטרנט המודרני.
היסטוריה > שנות ה-60 וה-70: התחלה ופיתוח מוקדם

1969: ARPANET, הרשת הראשונה שקדמה לאינטרנט, הוקמה על ידי סוכנות ARPA של משרד ההגנה האמריקאי. הרשת נועדה לאפשר שיתוף משאבי מחשוב בין חוקרים באוניברסיטאות שונות ברחבי ארצות הברית.
1973: וינט סרף ובוב קאהן הציעו את פרוטוקול TCP/IP כפתרון למגבלות של פרוטוקול NCP (Network Control Protocol) ששימש ב-ARPANET. TCP/IP נועד לשפר את היכולת לנתב ולנהל חבילות נתונים בצורה אמינה יותר על פני רשתות שונות.
1974: פרסום המאמר "A Protocol for Packet Network Intercommunication" על ידי וינט סרף ובוב קאהן, שתיאר את העקרונות של TCP/IP ואת החזון לאינטרנט גלובלי שמחבר רשתות שונות.
היסטוריה > שנות ה-80: אימוץ והטמעה

1980: הוגדר רשמית פרוטוקול IPv4 ב-RFC 760. הפרוטוקול הגדיר כתובות IP באורך 32 ביטים, מה שסיפק כ-4.3 מיליארד כתובות ייחודיות.
1981: הוגדר מחדש IPv4 ב-RFC 791, שהתווה את הבסיס לרוב הפיתוחים והשימושים המאוחרים בפרוטוקול. RFC זה כלל שיפורים רבים לעומת ההגדרה המקורית ב-RFC 760.
1983: פרוטוקול TCP/IP, כולל IPv4, הוטמע והחליף את NCP ב-ARPANET, והפך לפרוטוקול הרשת העיקרי של האינטרנט.
היסטוריה > שנות ה-90: גידול וצורך בפתרונות חדשים

1991: התפשטות האינטרנט למסגרות אקדמיות ומסחריות העלתה את הביקוש לכתובות IP. בשנים אלו החל שימוש נרחב יותר באינטרנט מחוץ למסגרת האקדמית והממשלתית.
1993: הופעת טכנולוגיית NAT (Network Address Translation) כמענה חלקי למחסור בכתובות IP. NAT אפשרה שימוש בכתובות פרטיות בתוך רשתות מקומיות, מה שהפחית את הצורך בכתובות ציבוריות רבות.
1994: החלה עבודה על פרוטוקול IPv6 כמענה למחסור בכתובות IP. IPv6 נועד להחליף את IPv4 באמצעות הגדלת טווח הכתובות האפשריות לשימוש.
היסטוריה > שנות ה-2000 ואילך: מעבר ל-IPv6 ותחזוקת IPv4

2000: השקת IPv6 באופן רשמי עם RFC 2460, והמלצה על אימוץ הדרגתי של הפרוטוקול החדש. IPv6 כולל כתובות באורך 128 ביטים, מה שמספק טווח רחב יותר של כתובות IP.
2011: חילק ה-IANA (Internet Assigned Numbers Authority) את טווחי הכתובות האחרונים של IPv4, מה שסימן את הצורך הדחוף במעבר ל-IPv6. בעקבות זאת, החל תהליך המעבר ההדרגתי ל-IPv6.
2017: רוב ספקי השירותים הגדולים (ISP) והתשתיות החלו לתמוך ולהטמיע IPv6, אך IPv4 עדיין נותר בשימוש נרחב. הטמעה של IPv6 נמשכת במקביל לשימוש בטכנולוגיות תאימות כמו NAT ו-IPv4-over-IPv6.
היסטוריה > מציאות עכשווית

2024: עדיין נעשה שימוש רחב ב-IPv4 במקביל ל-IPv6. טכנולוגיות כמו NAT ופתרונות של IPv4-over-IPv6 ממשיכים לאפשר תאימות ושימוש בכתובות IPv4 במקביל למעבר ההדרגתי ל-IPv6. השימוש המשולב בשני הפרוטוקולים מאפשר התמודדות עם המחסור בכתובות ומקנה יציבות וגמישות לרשת האינטרנט.
כתובות

כתובת IPv4 מורכבת מ-32 סיביות ומיוצגת באמצעות 4 מספרים עשרוניים המופרדים בנקודה. כל מספר מהווה מקבץ של 8 סיביות וגודלו נע בין 0 ל-255.
דוגמה ליצוג עשרוני מקובל: 208.80.152.2
והייצוג הבינארי של הכתובת הזאת יהיה:
11010000.01010000.10011000.00000010
חבילת IPv4

פרוטוקול IP מחלק לחבילות את המידע שעליו להעביר, כאשר כל חבילה מורכבת מפתיח (header), נתונים, ואינה מכילה סוגר (trailer), בניגוד לפרוטוקולים אחרים.
ראו גם

מונחים ברשת מחשבים
TCP/IP
כתובת IP
IP
IPv6
Localhost
הערות שוליים

↑  http://www.rfc-editor.org/rfc/rfc791.txt
| סיווג פרוטוקולים על פי מודל ה־OSI |
| --- | --- | --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |  |
| שכבת הייצוג | MIME • ASCII • Unicode • TLS |  |
| שכבת השיחה | ASP • PPTP • SSH • NFS • RPC • SOCKS |  |
| שכבת התעבורה | TCP • UDP • SCTP • DCCP |  |
| שכבת הרשת | IP (IPv4 • IPv6) • ICMP • IPX • ניתוב |  |
| שכבת הקו | אתרנט • Token ring • FDDI |  |
| השכבה הפיזית | E1 • 10Base-T • RS-232 • DSL • SONET |  |
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
| --- | --- |
בקרת זהויות :  GND: 4588596-5
L'altra dimensione

"L'altra dimensione" (בעברית: "הממד האחר") הוא סינגל שהוקלט על ידי להקת הרוק האיטלקית מונסקין. את השיר הוציאו לאור ב-10 באפריל 2019 חברות התקליטים סוני מיוזיק אנטרטיינמנט ו-RCA רקורדס. הוא נכלל כרצועה השלישית באלבום הבכורה שלה, Il ballo della vita.‏
וידאו קליפ

הווידאו קליפ של השיר, בבימוים של אנטוניו אוזברגו וניקולו צלאיה, פורסם בעמוד היוטיוב הרשמי של מונסקין ב-11 באפריל 2019.
מיקומי שיא

|   ‏‏‏  מצעדים ודירוגים (2018–2021)> מדינה |   ‏‏‏  מצעדים ודירוגים (2018–2021)> מצעד |   ‏‏‏  מצעדים ודירוגים (2018–2021)> מיקום שיא |   ‏‏‏  מצעדים ודירוגים (2018–2021)>  |
| --- | --- | --- | --- |
|  איטליה | מצעד הסינגלים האיטלקי | 6 |  |
|  יוון | IFPI Greece | 37 |  |
|  ליטא | AGATA | 20 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 50,000 |
 מכירות + הזרמת מדיה בלבד
הערות שוליים

↑  Fabrizio Basso (10 באפריל 2019). "Maneskin, il nuovo singolo è 'L'altra dimensione'". Sky TG24 (באיטלקית). נבדק ב-28 במרץ 2021. {{cite news}}:  (עזרה)
↑  Valentina Marturano (9 באפריל 2019). "Måneskin - L'altra dimensione (Radio Date: 10-04-2019)". EarOne (באיטלקית). נבדק ב-28 במרץ 2021. {{cite news}}:  (עזרה)
↑  "Fuori L'altra dimensione, il nuovo singolo dei Maneskin". Notiziemusica.it (באיטלקית). 12 באפריל 2019. נבדק ב-28 במרץ 2021. {{cite web}}:  (עזרה)
↑  "Official IFPI Charts – Digital Singles Chart (International) – Week: 21/2021". IFPI Greece. אורכב מ-המקור ב-7 ביוני 2021. נבדק ב-7 ביוני 2021. {{cite web}}:  (עזרה)
↑  "2021 22-os SAVAITĖS (gegužės 28 d. – birželio 3 d.) SINGLŲ TOP100" (בליטאית). AGATA. 4 ביוני 2021. ארכיון מ-4 ביוני 2021. נבדק ב-4 ביוני 2021. {{cite web}}:  (עזרה)
| מונסקין |
| --- | --- | --- |
דמיאנו דוד • ויקטוריה דה אנג'ליס • תומאס ראגי • אית'ן טורקיו
| אלבומי אולפן | Il ballo della vita • Teatro d'ira: Vol. 1 |  |
| מיני-אלבומים | Chosen |  |
| סינגלים | "Chosen" • "Morirò da re" • "Torna a casa" • "Fear for Nobody" • "L'altra dimensione" • "Le parole lontane" • "Vent'anni" • "Zitti e buoni" • "I Wanna Be Your Slave" • "Mammamia" |  |
| שירים אחרים | "'Beggin" • "Coraline" |  |
Give That Wolf a Banana

"Give That Wolf a Banana" (בעברית: "תנו לזאב הזה בננה") הוא סינגל שהוקלט על ידי צמד הפופ הנורווגי סאבוולפר. הוא זכה במלודי גרנד פרי, הקדם הנורווגי לאירוויזיון 2022.
לפני האירוויזיון

כשבוע לאחר גמר אירוויזיון 2021 פתחה רשות השידור הנורווגית את תקופת הגשת השירים להשתתפות במלודי גרנד פרי 2022, הקדם הנורווגי לאירוויזיון. תקופה זו הייתה אמורה להסתיים ב-15 באוגוסט 2021, אך היא הוארכה עד ל-15 בספטמבר. בנוסף לבחירת השירים שישתתפו בקדם, רשות השידור הנורווגית שיתפה פעולה עם תעשיית המוזיקה במדינה על מנת לאתר 21 אמנים שיבצעו את השירים שנבחרו. הם נחשפו, יחד עם שיריהם לתחרות, ב-10 בינואר 2022.
"Give That Wolf a Banana" היה אחד מהשירים שהעפילו לגמר, שהתקיים ב-19 בפברואר 2022, באופן אוטומטי. הוא העפיל לשלב הדו-קרב, בו זכה במקום הראשון עם 368,106 קולות.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. נורווגיה שובצה למחצית השנייה של חצי הגמר הראשון, שהתקיים ב-10 במאי 2022.
לאחר שפורסמו כל השירים המתחרים לתחרות 2022 הוחלט סדר השירים לחצי הגמר על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. נורווגיה הופיעה כמדינה ה-16, לאחר יוון ולפני ארמניה. ב-10 במאי 2022 ביצעה להקת סאבוולפר את "Give That Wolf a Banana" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. נורווגיה הופיעה שביעית, לפני ארמניה ואחרי צרפת. ב-14 במאי ביצע הצמד את "Give That Wolf a Banana". הוא דורג במקום העשירי עם 182 נקודות (36 מהשופטים ו-146 מהקהל).
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | - |  |
|  עולמי | בילבורד גלובל ללא ארצות הברית | 165 |  |
|  אוסטריה | Ö3 אוסטריה טופ 40‏ | 67 |  |
|  אוסטרליה | מצעד הסינגלים האוסטרלי | - |  |
|  אוסטרליה | Australia Digital Tracks (ARIA) | 33 |  |
|  איסלנד | הפלייליסט | 4 |  |
|  אירלנד | מצעד הסינגלים האירי | 59 |  |
|  הולנד | מצעד 40 הסינגלים ההולנדיים | 54 |  |
|  הממלכה המאוחדת | מצעד הסינגלים הבריטי | 47 |  |
|  יוון | IFPI Greece | 42 |  |
|  ליטא | AGATA | 10 |  |
|  נורווגיה | VG-lista | 4 |  |
|  שוודיה | סוורייטופליסטן | 13 |  |
הערות שוליים

↑  Hyttebakk, Jon Marius (2021-05-28). "Meld deg på MGP 2022". NRK (בנורווגית ספרותית). נבדק ב-2021-08-18.
↑  Granger, Anthony (2021-11-27). "🇳🇴 Norway: Melodi Grand Prix 2022 Dates Confirmed". Eurovoix. נבדק ב-2021-11-27.
↑  "Norway: Subwoolfer wins Melodi Grand Prix 2022 with "Give That Wolf A Banana"". wiwibloggs (באנגלית אמריקאית). 2022-02-19. נבדק ב-2022-02-19.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
סאבוולפר בעת הופעתם בחצי הגמר הראשון של התחרות
Illicit Affairs

| --- | --- |
 שיר בביצוע טיילור סוויפט
 מתוך האלבום Folklore
 יצא לאור:  24 ביולי 2020
 תאריך הקלטה:  2020
 סוגה:  מוזיקת פולק עכשווית 
 שפה:  אנגלית
 אורך:  3:10
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט, ג'ו אלווין
 
Illicit Affairs הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וג'ק אנטונוף והופק על ידי אנטונוף, סוויפט וג'ו אלווין. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "Illicit Affairs" זכה לביקורות חיוביות מטעם מבקרי המוזיקה, תוך שנאמר עליו כי הוא "בחינה נוספת של הניואנסים וההשפעה הרגשית של בגידה על בן אדם". כמו כן, נאמר כי הוא "אחד מהשירים הבולטים והכואבים ביותר באלבום". השיר הופיע במקום ה-13 במצעד שירי הספוטיפיי העולמי וצבר למעלה מ-4.278 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 17 מיליון השמעות.
רקע וכתיבה

הבית הראשון בשיר משמש כמעין חוקים לאדם שבוגד בבן זוגו, אותם משתפת הדמות הבוגדת-
"Make sure nobody see you leave", "Tell you'r friends you're out for a run".
סוויפט שרה את רוב השיר בקול נמוך ולוחש, ככל הנראה גם כחלק מהרמיזות על הבגידה המדוברת.
בהמשך השיר, מתוארות התחושות של הבוגדת בתוך מערכת היחסים הסודית, על התחושות הקשות שהאדם השני גורם לה, אך על התחושה שהיא לא יכולה בלעדיו ולכן לא תפסיק את הקשר (גם אם זה אומר להמשיך לבגוד בבן זוגה)-
"And you know, damn well, for you I would ruin myself a million little times."
בניגוד להרבה משיריה האחרים של סוויפט, לאחר הברידג' מתחלפים התווים ברגע והשיר נגמר בפתאומיות, מה שהופך אותו לאחד השירים הקצרים באלבום. הדבר נועד לבטא את העובדה שלא משנה כמה יפה או גדולה האהבה בין שני האנשים, מערכות יחסים מוחבאות שמושתתות על בגידה לא מחזיקות הרבה זמן, ולרוב נגמרות ברגע.
ביקורת

ריצ'רד ריפלקטס מ-Medium כתב כי השיר "הוא מעין שיר שאפשר לכנות אותו כשיר שובר לב, היות שהוא עוסק בדרכי התמודדות עם בגידות". הוא הוסיף ואמר כי הקטע "And that’s the thing about illicit affairs/ And clandestine meetings and stolen stares/ They show their truth one single time/ But they lie and they lie and they lie/ A billion little times" ראוי לשבח.
ביאנג הוליווד נכתב כי השיר הוא "מעין הוכחה לכך שאף על פי שבטי מודעת לבגידה, היא עדיין תקועה ולא יודעת כיצד לפעול".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 70 |  |
| BuzzFeed | 167 השירים הטובים ביותר של טיילור סוויפט, לפי דירוג | 83 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 65 |  |
| NME | השירים הטובים ביותר של טיילור סוויפט, לפי דירוג | 30 |  |
| Vulture | 179 השירים הטובים ביותר של טיילור סוויפט, לפי דירוג | 84 |  |
הצלחה מסחרית

עם הפצתו של Folklore, השיר נחת במקום השמיני במצעד הספוטיפיי האמריקאי, עם 2.428 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בשבוע אחד, צבר שם למעלה מ-9.031 מיליון השמעות. במצעד הסינגלים האוסטרלי הגיע למקום ה-21, תוך שברולינג סטון טופ 100 הגיע למקום ה-13.
במצעד הבילבורד הוט 100 הגיע למקום ה-44 מבלי שיצא כסינגל, תוך שבמצעד שירי הסטרימינג של חברת המצעדים הרשמית הגיע למקום ה-41.
קרדיטים וצוות

הקרדיטים לקוחים מהאתר טיידל.
| --- | --- |
 טיילור סוויפט – קולות, כתיבה, הלחנה, הפקה  ג'ק אנטונוף – כתיבה, הפקה, תופים חיים, כלי הקשה,  תכנות, גיטרות חשמליות, כלי מקלדת, בס, קולות רקע  אוון סמית' – סקסופונים, כלי מקלדת, גיטרה חשמלית, אקורדיון, קולות רקע:  לורה סיסק – הקלטה  סרבן גניאה – מיקסינג  ג'ון האנס – הנדסה מוזיקלית  רנדי מריל – הנדסת מאסטרינג
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  ארצות הברית | בילבורד הוט 100 | 44 |  |
|  ארצות הברית | רולינג סטון טופ 100 | 13 |  |
|  ארצות הברית | מצעד שירי הסטרימינג לפי דרישה | 17 |  |
|  ארצות הברית | מצעד שירי הסטרימינג | 19 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 41 |  |
|  סינגפור | RIAS | 16 |  |
|  פורטוגל | מצעד הסינגלים הפורטוגזי | 131 |  |
|  קנדה | קנדה הוט 100 | 33 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | פלטינה | 40,000 |
סיכום
| בכל העולם | — | 40,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 24 ביולי 2020 | הזרמת מוזיקה • הורדה דיגיטלית | ריפבליק |  |
הערות שוליים

1 2 3  folklore, נבדק ב-2020-07-30
1 2 3  Richard LeBeau, taylor swift’s “folklore”: track-by-track review, Medium, ‏2020-08-18 (באנגלית)
1 2 3 4  Spotify Charts, www.spotifycharts.com
↑  Victoria Martinez, TRACK-BY-TRACK: Taylor Swift's 'Folklore', younghollywood.com (באנגלית)
↑  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  ARIA
↑  Rolling Stone, Rolling Stone (באנגלית)
↑  Taylor Swift, Billboard
↑  Try the TIDAL Web Player, listen.tidal.com (באנגלית)
↑  CERTIFICADOS, Pro-Música Brasil (ב־Brazilian Portuguese)
↑  Richard Trenholm, How to listen to Taylor Swift's surprise album, Folklore, CNET (באנגלית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: b3870040-9bb1-4630-99b3-122da69a6ba2  MusicBrainz work: 9ed14afd-649f-4094-8106-8bd0984cadd7
Now Tour

Now Tour הוא סיבוב ההופעות הרביעי של הזמרת שאניה טוויין אשר התקיים בין התאריכים 3 במאי 2018 עד ל-17 באוקטובר של אותה שנה על מנת לקדם את אלבומה החמישי, Now. סיבוב ההופעות התחיל בטקומה שבארצות הברית והסתיים בסטוקהולם שבשוודיה.
זהו סיבוב ההופעות הבין לאומי הראשון של הזמרת מאז שנת 2004.
רקע

במהלך ריאיון עם ET קנדה ביוני 2017 אמרה טוויין כי היא עשתה שינוי בלב ושהיא מוכנה לצאת לסיבוב הופעות מחדש כדי לקדם את האלבום שלה, "עכשיו שיש לי מוזיקה חדשה יש לי מוטיבציה אמיתית לעשות את זה". באוגוסט בתוכנית האירוח של ג'ימי פאלון אישרה טוויין כי סיבוב ההופעות יחל ב-2018. למחרת אישרה זאת טוויין גם בחשבון הטוויטר שלה ואמרה כי בשבוע שלמחרת תחל מכירת הכרטיסים ואף הוסיפה כי היא מתרגשת לחזור לשם שוב ולהופיע שוב בהופעה חיה. בספטמבר 2017 הודיעה טוויין בטוויטר על תאריכים שבהם תופיע בממלכה המאוחדת ואירלנד. הכרטיסים בבלפסט ובדבלין נמכרו תוך דקות ספורות ולכן טוויין הוסיפה מופע נוסף בדבלין.
HCI

HCI (ראשי תיבות באנגלית של: Hyper-converged infrastructure) היא תשתית IT המוגדרת על ידי תוכנה, הממחישה את כל האלמנטים של מערכות "מוגדרות חומרה" קונבנציונליות. HCI כולל, לכל הפחות, מחשוב וירטואלי (hypervisor), אחסון מוגדר תוכנה, ורשת וירטואלית (רשת מוגדרת תוכנה). HCI פועל בדרך כלל על שרתי מדף מסחריים (COTS).
ההבדל העיקרי בין תשתית CI (או Converged Infrastructure) לתשתית HCI הוא בכך שב-HCI, הן רשת שטח האחסון והן אבסטרקציות האחסון מיושמות באופן וירטואלי בתוכנה (באמצעות Hypervisor) ולא פיזית, בחומרה. מכיוון שכל האלמנטים המוגדרים באמצעות תוכנה מיושמים בהקשר של ה-hypervisor, ניתן לאחד (לשתף) את ניהול כל המשאבים בכל המופעים של HCI.
יתרונות צפויים

HCI מתפתחת ומתרחקת ממערכות דיסקרטיות המוגדרות על ידי חומרה המחוברות ונארזות יחדיו לעבר סביבה המוגדרת לחלוטין על ידי תוכנה, בה כל האלמנטים הפונקציונליים פועלים על שרתי COTS מסחריים, כאשר כינוס האלמנטים מופעלת על ידי Hypervisor. תשתיות HCI מורכבות בדרך כלל ממערכות שרתים המצוידות ב-DAS. כעקרון, HCI כולל את היכולת להתחבר ולהפעיל "בריכת" מרכז נתונים של מערכות דומות. כל משאבי מרכז הנתונים הפיזיים נמצאים בפלטפורמה ניהולית אחת לשכבות חומרה ותוכנה כאחד. איחוד של כל האלמנטים הפונקציונליים ברמת Hypervisor, יחד עם ניהול פדרטיבי, מבטלים את חוסר היעילויות של מרכזי נתונים ומפחיתה את ה-TCO הכוללת עבור מרכזי נתונים.